ai4bharat/Pralekha huggingface dataset:
राष्ट्रपती कार्यालय
जागतिक क्षयरोग दिनाच्या पूर्वसंध्येला राष्ट्रपती राम नाथ कोविन्द यांचा संदेश
नवी दिल्ली, 23 मार्च 2022
उद्या, म्हणजेच 24 मार्च रोजी, जागतिक क्षयरोग दिन पाळला जातो. या दिवसाच्या पूर्वसंध्येला राष्ट्रपती रामनाथ कोविन्द यांनी जनतेला संदेश दिला आहे. ते म्हणतात –
“क्षयरोगाविषयी जनजागृती करण्यासाठी, 24 मार्च 2022 हा दिवस जागतिक क्षयरोग दिन म्हणून पाळला जातो, याचा मला आनंद आहे. याच दिवशी 1882 साली, डॉ रॉबर्ट कॉच यांनी क्षयरोगाला कारणीभूत ठरणाऱ्या जीवाणूचा शोध लावल्याचे जाहीर केले होते. त्यांच्या या अत्यंत महत्वाच्या संशोधनामुळे या दुर्धर आजाराचे निदान आणि उपचार करण्याचा मार्ग मोकळा झाला.
कोरोना महामारी आणि कोरोनाच्या नवनव्या विषाणूंच्या संक्रमणामुळे देशातील आरोग्य व्यवस्थेवर गेल्या दोन वर्षात मोठा ताण निर्माण झाला आहे. या महामारीने देशाच्या आरोग्य व्यवस्थेसमोर मोठे आव्हान निर्माण केले. केंद्र आणि राज्यांचे एकत्रित प्रयत्न तसेच आपल्या आरोग्य कर्मचाऱ्यांच्या सहकार्याने आपण या महामारीचा सामना करण्यासाठी जगातील सर्वात मोठी लसीकरण मोहीम राबवली.
देशातील, राष्ट्रीय क्षयरोग निर्मूलन कार्यक्रमांतर्गत जलदगतीने प्रभावी उपाययोजना करण्यात आल्या. तसेच नव्या परिस्थितीशी जुळवून घेत, देशभरातील क्षयरोग्यांना ह्या महामारीच्या काळातही,वेळेत आणि योग्य उपचार मिळतील हे सुनिश्चित करण्यात आले, हे सांगतांना मला आनंद होत आहे.
इंडिया टीबी रिपोर्ट -2022 हा भारतातील क्षयरोगाची सद्यस्थिती विशद करणाऱ्या अहवालाच्या प्रकाशनाला माझ्या शुभेच्छा ! या आजाराशी लढा देऊन त्यातून बरे झालेल्या आणि इतरांच्या मनात नवी उमेद निर्माण करणाऱ्या सर्व अजिंक्यवीरांचे मी अभिनंदन करतो. 2025 पर्यंत भारताला क्षयरोगमुक्त करण्याचे उद्दिष्ट साध्य करण्यासाठी आपण सगळे मिळून प्रयत्न करूया.”
राष्ट्रपतींचा मूळ संदेश वाचण्यासाठी कृपया इथे क्लिक कराS.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 184
रस्ते वाहतूक आणि महामार्ग मंत्रालय
वर्ष 2024 पर्यंत रस्ते अपघातातील मृत्यू 50% पर्यंत कमी करण्याचे सरकारचे उद्दिष्ट
रस्ते वाहतूक आणि महामार्ग आणि सूक्ष्म, लघु व मध्यम उद्योगमंत्री श्री. नितीन गडकरी म्हणाले की, वर्ष 2024 पर्यंत रस्ते अपघातातील मृत्यू 50% पर्यंत कमी करण्याचे सरकारचे उद्दिष्ट आहे.
फिक्कीच्या वतीने आयोजित 'रस्ते अपघातांमधील जीवीतहानी कमी करण्यासाठी कॉर्पोरेट्सची भूमिका' या विषयावरील आभासी सत्राला संबोधित करताना श्री गडकरी यांनी , उद्योग जगतासाठी सुरक्षित व्यवस्थेच्या दृष्टिकोनावर आधारित रस्ते सुरक्षा साहाय्य संघटना ' सफर' आणि रस्ता सुरक्षिततेविषयी श्वेतपत्रिका जाहीर करण्याच्या घोषणेबद्दल फिक्कीचे अभिनंदन केले. प्रत्येक राज्यात, जिल्हा आणि शहरात ‘ब्लॅक स्पॉट’ म्हणजेच अपघात प्रवण क्षेत्र ओळखण्याच्या गरजेवर मंत्र्यांनी भर दिला.मंत्री म्हणाले की, जागतिक बँक आणि आशियायी विकास बँकेने यापूर्वीच राज्य सरकार, भारतीय राष्ट्रीय महामार्ग प्राधिकरण आणि अन्य भागधारकांना ब्लॅक स्पॉट दूर करण्यासाठी 14,000 कोटी रुपयांची योजना मंजूर केली आहे.
मंत्री म्हणाले की, त्यांचे मंत्रालय रस्ते सुरक्षेसाठी चार ‘ई’, म्हणजेच अभियांत्रिकी , अर्थव्यवस्था,
 अंमलबजावणी आणि  शिक्षण यांची पुनर्रचना आणि बळकटीकरण करून रस्ते अपघातातील मृत्यू कमी करण्यासाठी सरकार प्रयत्नशील आहे. अपघात होण्यामागील कारणे शोधण्यासाठी कॉर्पोरेट जगताने स्वतंत्र सर्वेक्षण करावे आणि मंत्रालयाला अहवाल सादर करावा अशी सूचना त्यांनी केली.रस्ते अभियांत्रिकीच्या समस्येमुळे 50%रस्ते अपघात होत असल्याचे मंत्र्यांनी निदर्शनास आणून दिले आणि आता ब्लॅक स्पॉट सुधारण्यासाठी सरकारने विशेष उपक्रम हाती घेतले असून हे उपक्रम भारतातील ‘शून्य रस्ते अपघात’ या दृष्टिकोनासाठी मोठ्या प्रमाणात योगदान देतील. .
श्री गडकरी म्हणाले की, शिक्षण आणि जनजागृतीसाठी स्वयंसेवी संस्था, सामाजिक संस्था, विद्यापीठे यांचे सहकार्य आवश्यक आहे.सेवानिवृत्त भारतीय प्रशासकीय अधिकाऱ्याच्या अध्यक्षतेखाली स्वतंत्र रस्ता सुरक्षा परिषद 15 दिवसांच्या आत अस्तित्वात येईल, अशी घोषणा मंत्र्यांनी केली.
आरोग्य आणि कुटुंब कल्याण मंत्रालय
केंद्र सरकारने कोविड लसीकरणाबाबत राज्ये/केंद्रशासित प्रदेशांसमवेत घेतला आढावा
शालेय शिक्षकांच्या लसीकरणासाठी ऑगस्टच्या शेवटच्या आठवड्यात केंद्र सरकार 2 कोटी अतिरिक्त लसींच्या मात्रा पुरवणार
कोविड -19 वरच्या औषधाचा पुरेसा राखीव साठा ठेवण्याच्या धोरणाचा घेतला आढावा
नवी दिल्ली, 25 ऑगस्ट 2021
कोविड-19 लसीकरणाच्या प्रगतीचा आढावा घेण्यासाठी केंद्रीय आरोग्य सचिव राजेश भूषण यांच्या अध्यक्षतेखाली सर्व राज्ये आणि केंद्र शासित प्रदेशांसमवेत आज बैठक झाली. केंद्रीय औषधनिर्माण सचिव एस अपर्णा या वेळी उपस्थित होत्या. लसीच्या दुसऱ्या मात्रेची व्याप्ती वाढवण्यावर आणि सरकारी तसेच खाजगी शाळांमधल्या शिक्षक आणि कर्मचारी वर्गाच्या लसीकरणावर लक्ष केंद्रित करण्याच्या सूचना यावेळी देण्यात आल्या. आपत्कालीन कोविड प्रतिसाद पॅकेज निधीबाबत राज्यांना यावेळी माहिती देण्यात आली. सणासुदीचा आगामी काळ लक्षात घेऊन कोविड संसर्गाला प्रतिबंध करणारे वर्तन आणि इतर प्रतिबंधात्मक उपायांचे पालन सुनिश्चित करण्याच्या सूचनाही राज्यांना देण्यात आल्या.
दुसऱ्या मात्रेची व्याप्ती वाढवण्याकरिता जिल्हा स्तरावरच्या ठोस आराखड्यावर केंद्रीय आरोग्य सचिवांनी भर दिला. दुसरी मात्रा घेणाऱ्यासाठी विशिष्ट दिवस,दर दिवशी विशिष्ट वेळ,वेगळी रांग यासारख्या उपायांचा अवलंब करण्याचा सल्ला राज्यांना देण्यात आला.लाभार्थींमध्ये जागृती करण्यासाठी माहिती, शिक्षण आणि संवाद यावर भर देणाऱ्या व्यापक मोहिमा हाती घ्याव्यात, लसीकरणात राज्याच्या सरासरीपेक्षा मागे असणारे जिल्हे ओळखून अशा जिल्ह्यात लसीकरण वाढवण्यावर लक्ष पुरवावे असेही राज्यांना सुचवण्यात आले.
आरोग्य मंत्र्यांनी केलेल्या घोषणेला अनुसरून, शालेय शिक्षक आणि कर्मचाऱ्यांचे प्राधान्याने लसीकरण करण्यासाठी 27 ते 31 ऑगस्ट 2021 या काळात 2 कोटी अतिरिक्त लस मात्रा राज्यांना पाठवण्यात येतील. राज्ये आणि केंद्र शासित प्रदेश, एकीकृत जिल्हा माहिती शिक्षण प्रणालीच्या डाटाचा उपयोग करून राज्य शिक्षण विभाग,केंद्रिय विद्यालय संघटना,नवोदय विद्यालय संघटना यासारख्या संघटनाशी समन्वय ठेवून या लसीकरण अभियानाला प्रोत्साहन देऊ शकतात.
सणांचा आगामी काळ लक्षात घेता कोविड संक्रमणात वाढ होण्याच्या शक्यतेबाबत राज्यांना खबरदारीचा इशारा केंद्रीय आरोग्य सचिवांनी दिला. यासंदर्भात सार्वजनिक आरोग्याच्या सर्व उपाययोजना कराव्यात असेही त्यांनी सांगितले. केरळ मध्ये ओणमनंतर रुग्णसंख्येत लक्षणीय वाढ झाल्याकडे त्यांनी लक्ष वेधले. केंद्र सरकारने,ईसीआरपी – II पॅकेजचा 50 % निधी राज्ये आणि केंद्र शासित प्रदेशांना आधीच वितरीत केला आहे. साहित्य, यंत्रसामग्री, खाटा, औषधे इत्यादींसाठी राज्यांनी खरेदी प्रक्रिया आणि मागणीसाठी या कालबद्ध पॅकेजअंतर्गत तातडीने ऑर्डर नोंदवावी असे सांगण्यात आले आहे.
कोविड-19 वरच्या औषधांचा पुरेसा साठा राखण्याबाबतच्या धोरणाचा आढावा या बैठकीत घेण्यात आला. केंद्रीय आरोग्य मंत्रालयाने अनिवार्य केलेल्या कोविड संदर्भातल्या आठ औषधाखेरीज राज्ये त्यांना आवश्यक वाटणारी औषधे खरेदी करून त्यांचा पुरेसा साठा ठेवू शकतात. यातली बरीचश्या औषधांचा पुरवठा उत्पादनानंतर दोन किंवा चार आठवड्यांनी केला जातो याकडे लक्ष वेधत त्यांच्या खरेदीसाठी आधीच नियोजनाची आवश्यकता केंद्रीय औषध निर्माण सचिवांनी व्यक्त केली.R.Aghor/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
वाणिज्य आणि उदयोग मंत्रालय
भारत- कॅनडा आपल्या दरम्यानचा द्विपक्षीय व्यापार संपूर्ण क्षमतेने करण्याच्या दृष्टीने सर्वसमावेशक आर्थिक भागीदारी कराराच्या वाटाघाटी पुन्हा सुरु करणार
वस्तू आणि सेवांमधील व्यापाराला चालना देण्यासाठी भारत आणि कॅनडा अंतरिम करार किंवा सुरुवातीच्या टप्प्यातील व्यापार करार  विचारात घेणार
नवी दिल्ली, 11 मार्च 2022
भारत आणि कॅनडा दरम्यान व्यापार आणि गुंतवणूकविषयक मंत्रीस्तरावरील पाचवे चर्चासत्र आज आयोजित करण्यात आले. या चर्चेत वाणिज्य आणि उद्योग, ग्राहक व्यवहार, अन्न आणि सार्वजनिक वितरण, वस्त्रोद्योग मंत्री पियुष गोयल आणि कॅनडा सरकारच्या लघुउद्योग, निर्यात प्रोत्साहन आणि आंतराराष्ट्रीय व्यापार मंत्री मेरी एनजी यांनी भाग घेतला.
भारत आणि कॅनडामधील सर्वसमावेशक भागीदारी कराराच्या  वाटाघाटी पुन्हा नव्याने सुरू करण्यावर आणि याशिवाय दोन्ही देशांना आर्थिकदृष्ट्या लाभदायक असलेल्या अंतरिम किंवा सुरुवातीच्या टप्प्यातील  व्यापार करारही विचारात घेण्याबद्दल दोन्ही देशातील मंत्र्यांचे एकमत झाले. भारत आणि कॅनडामधील आता अस्तित्वात असलेली व्यापारपूरक तथ्ये दोघांनीही अधोरेखित केली आणि सध्या दोन्ही देशांदरम्यानची उत्पादने तसेच सेवांच्या द्विपक्षीय देवाणघेवाणीच्या व्यापाराला सर्व क्षेत्रात विस्तारित क्षमता उपलब्ध करण्याच्या दृष्टीने या व्यापार कराराच्या उपयुक्ततेवरही त्यांनी भर दिला. अंतरिम करारात उत्पादने, सेवा, उत्पादने जिथे तयार होतात तेथील नियम, स्वच्छता विषयक तसेच वनस्पती वा प्राणीसृष्टीला रासायनिक वा आरोग्यविषय़क धोक्याच्या दृष्टीने संबधित देशातील बंधने, व्यापारातील तंत्रज्ञानविषयक समस्या, वादविवादाची तड लावणे या संबधीच्या दोन्ही बाजूंना मान्य असलेल्या उच्चस्तरीय बांधिलकीबद्दल उल्लेख असेल.
इतर द्विपक्षीय व्यापार आणि गुंतवणुकीच्या बाबींवर या बैठकीत चर्चा झाली. डाळीवरील रासायनिक कीडनियंत्रकांच्या व्यवस्थापनाबद्दलची जाणीव तसेच मका, बेबीकॉर्न, केळी इत्यादी भारतीय कृषी उत्पादनांना बाजारपेठ मिळवून देणे यासंबधी कॅनडाच्या व्यवस्थेचा पवित्रा याबाबत दोन्ही देशांनी लक्ष्याधारित काम हाती घेण्याचे दोघांनीही मान्य केले. भारतातील सेंद्रीय उत्पादनांच्या निर्यातीस सहाय्य म्हणून भारताच्या अपेडा म्हणजेच कृषी व अन्न प्रक्रिया उत्पादन निर्यात विकास प्राधिकरण या संस्थेला अनुरुपता निश्चिती संस्था हा दर्जा देण्याबद्दल प्राधान्याने विचार करण्याचे कॅनडाने मान्य केले.
भारत आणि कॅनडातील व्यापार व गुंतवणूक या संदर्भातील संबधांना व्यापक क्षमता मिळवून देण्याच्या उद्देशाने त्या क्षेत्रांदरम्यानचे बंध दृढ करणे आणि सहकार्य वृद्धींगत करणे या बाबींना निरंतर गती देण्याच्या उद्दिष्टावर काम करण्याचे दोन्ही मंत्र्यांनी मान्य केले.
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 247
राष्ट्रपती कार्यालय
राष्ट्रपतींवर आज लष्करी रुग्णालयात  मोतीबिंदू शस्त्रक्रिया करण्यात आली
नवी दिल्ली, 19 ऑगस्ट 2021
भारताचे राष्ट्रपती राम नाथ कोविंद यांच्यावर आज सकाळी नवी दिल्ली येथील लष्करी रुग्णालयात  मोतीबिंदूची शस्त्रक्रिया करण्यात आली. शस्त्रक्रिया यशस्वीपणे पार पडली असून कोविंद यांना रुग्णालयातून घरी सोडण्यात आले आहे.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 189
अल्पसंख्यांक मंत्रालय
देश सर्वसमावेशक विकासाच्या दिशेने वाटचाल करतो आहे- मुख्तार अब्बास नक्वी
नवी दिल्ली, 1 ऑक्टोबर 2018
पंतप्रधान नरेंद्र मोदी यांच्या नेतृत्वाखाली देश सर्वसमावेशक विकासाच्या दिशेने वाटचाल करतो आहे असे प्रतिपादन केंद्रीय अल्पसंख्याक व्यवहार मंत्री मुख्तार अब्बास नक्वी यांनी केले. राजस्थानच्या किशनगढ बास येथे प्रस्तावित असलेल्या जागतिक दर्जाच्या शैक्षणिक संस्थेचा पायाभरणी समारंभ आज नक्वी यांच्या हस्ते झाला. त्यावेळी ते बोलत होते.
मोदी यांनी कधीही मतपेढीचे राजकारण केले नाही. कुठलाही भेदभाव न करता केवळ विकासाच्या निश्चयाने आमचे सरकार वाटचार करत आहे असे त्यांनी सांगितले. नक्वी यांच्या हस्ते अनेक विकास प्रकल्पांचेही उद्घाटन झाले. जागतिक दर्जाच्या या शिक्षण संस्थेचे काम 2020 पर्यंत पूर्ण होईल. या शिक्षण संस्थेत कौशल्य विकास, प्राथमिक आणि उच्च शिक्षण, आयुर्वेद, युनानी विज्ञान तसेच क्रीडा सुविधा दिल्या जातील अशी माहिती नक्वी यांनी दिली.
N.Sapre/R.Aghor/P.Malandkar
(Visitor Counter : 59
माहिती आणि प्रसारण मंत्रालय
‘रंगभूमी: भारतीय रंगभूमीचा सोहळा’ जागतिक रंगभूमी दिनानिमित्त, फिल्म्स प्रभागाचा अनोखा महोत्सव
मुंबई, 26 मार्च 2021
जागतिक रंगभूमी दिनाच्या निमित्ताने  फिल्म्स प्रभागच्या वतीने दोन दिवसांच्या चित्रपट महोत्सवाचे आयोजन केले आहे. यात देशाच्या विविध भागात भारतीय नाट्यपरंपरा आणि त्यासंदर्भात होत असलेल्या प्रयोगांवर आधारीत चित्रपट दाखवले जाणार आहेत. येत्या 27 आणि 28 मार्च 2021 रोजी, 48 तास पुढिल संकेतस्थळावर हे चित्रपट दाखवले जाणार आहेत.https://www.youtube.com//FilmsDivision
मानवी इतिहासातील सर्वात प्राचीन कला प्रकाराचे महत्त्व विषद करण्यासाठी आणि त्याची लोकप्रियता वाढवण्यासाठी 27 मार्च रोजी जागतिक रंगभूमी दिन साजरा केला जातो. मानवी भावनांशी जवळचे नाते असल्याने, विचारांवर प्रभाव पाडण्याची आणि समाजात सकारात्मक बदल घडवून आणण्याची क्षमता रंगभूमीत आहे. भारतीय रंगभूमीचा इतिहास पाच हजार वर्षांपेक्षा प्राचीन आहे. त्याने बऱ्याच रंगमंच कला प्रकारांना जन्म दिला असून देशातील सांस्कृतिक वारसा समृद्ध करणारे कैक प्रतिभावान कलाकार निर्माण केले आहेत.
फिल्म्स प्रभाग, भारतीय कला आणि संस्कृतीचा प्रचार-प्रचार आणि त्यांना लोकप्रियता मिळवून देण्यासाठी अग्रेसर आहे. पारंपारिक आणि आधुनिक अशा दोन्ही नाट्य कला प्रकारांवर फिल्म प्रभागने संशोधन करुन अनेक दर्जेदार माहितीपट तयार केले आहेत. प्रभागने जागतिक रंगभूमी दिन 2021 साजरा करण्यासाठी पुढाकार घेतला असून, रंगमचंकला आणि आधुनिक भारतीय रंगभूमीसंबंधित महत्वाच्या घटकांवर लक्ष केंद्रित करून हे चित्रपट तयार केले आहेत. 27 आणि 28 मार्च रोजी फिल्म प्रभागचे संकेतस्थळ आणि यू ट्यूब वाहिनीवर हे चित्रपट प्रदर्शित केले जाणार आहेत.
रंगभूमी:  भारतीय रंगभूमीचा सोहळा या दोन दिवसांच्या चित्रपट महोत्सवात, पुढील चित्रपट दाखवले जाणार आहेत -
इंडियन थिएटर  - भारतातील विविध भागातील रंगमंच कलांचा त्यासंबंधित प्रयोगांचा आणि प्रख्यात कलावंतानी केलेल्या कामाचा मागोवा यात घेतला आहे. यासंदर्भात मौलिक काम करण्यात आले आहे.
वी, द थिएटर   -मराठी रंगभूमी, त्याचा विकास आणि त्यात काळानुरुप होत गेलेले बदल याच्या विविध पैलूंचा धांडोळा या चित्रपटात घेतला आहे.बाबा, बी व्ही कारंथ - बहुमुखी प्रतिभेचे धनी असलेल्या नाट्य कलावंत, त्यांचे कार्य आणि जीवनावर आधारित. नटवर्य भालचंद्र पेंढारकर  - ज्येष्ठ मराठी नाट्य अभिनेते, गायक, निर्माते भालचंद्र पेंढारकर यांच्यावरील चरित्रपट. नॅशनल स्कूल ऑफ ड्रामा  –प्रतिष्ठीत राष्ट्रीय नाट्य संस्थेची गोष्ट सांगणारा लघुपट.भारत आणि रंगभूमी  - भारतीय चित्रपटाचे उद्गाते दादासाहेब फाळके त्यांच्या शेवटच्या काळात वाराणसीत, आत्मचरित्रात्मक नाटक रंगभूमी लिहीत होते. त्याचा सर्वंकष वेध या चित्रपटात घेतला आहे. ध्वनी, दृश्य्, भूमिका यांचा विविधांगी थक्क करणारा पटच यात मांडला आहे.
M.Chopade/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
पंतप्रधान कार्यालय
माजी केंद्रीय मंत्री सत्यब्रत मुखर्जी यांच्या निधनाबद्दल पंतप्रधानांकडून शोक व्यक्त
माजी केंद्रीय मंत्री सत्यब्रत मुखर्जी यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
पंतप्रधानांनी ट्विट संदेशात म्हटले;
“माजी केंद्रीय मंत्री सत्यब्रत मुखर्जी यांच्या निधनाने दुःख झाले. पश्चिम बंगालमध्ये भाजपाच्या उभारणीत त्यांचा मोलाचा वाटा होता. कायद्याचे त्यांना असलेले प्रचंड ज्ञान आणि त्यांना लाभलेली कुशाग्र बौद्धिक संपदा यासाठी ते नावाजले होते. त्यांच्या कुटुंबियांविषयी सहवेदना. ओम शांती.”
अणुऊर्जा विभाग
भाभा ॲटोमिक रिसर्च सेंटर, प्रशिक्षण केंद्राच्या 13 व्या तुकडीच्या शास्त्रज्ञांनी साजरा केला सुवर्ण महोत्सव
(मुंबई, 19 ऑगस्ट 2019
भाभा अणुशक्ती संशोधन केंद्र, मुंबईच्या प्रशिक्षण केंद्राच्या 13 व्या तुकडीच्या शास्त्रज्ञ आणि अभियंत्यांनी दि. 16 ऑगस्ट 2019 रोजी मल्टीपर्पज हॉल, टीएसएच बिल्डींग, अणुशक्ती नगर मुंबई येथे सुवर्ण महोत्सव साजरा केला. या 13 व्या तुकडीने देशभरात विविध संशोधनात्मक कार्यक्रमाच्या अंमलबजावणीत महत्वाची भूमिका निभावली आहे.
भारत सरकारचे प्रधान संशोधन सल्लागार तसेच अणु ऊर्जा आयोगाचे अध्यक्ष आणि अणु ऊर्जा विभागाचे सचिव डॉ. आर. चिदंबरम् तसेच डी.आर.एन.एस.चे अध्यक्ष डॉ. श्रीकुमार बॅनर्जी, एच.बी.एन.आय. आणि अणु ऊर्जा आयोगाचे पूर्वाध्यक्ष यांनी यावेळी उपस्थित शास्त्रज्ञांना संबोधित केले. डॉ. चिदंबरम् यांनी नॉलेज नेटवर्किंगचे महत्व, पुनरुज्जीवन आणि उत्कृष्टता यांची भूमिका, बार्कने अंमलबजावणी केलेल्या आणि इतर संस्थांनी उचललेल्या प्रशिक्षण आणि निवड पद्धतीचे फायदे यावेळी चिदंबरम् यांनी सांगितले. ते पुढे म्हणाले की, हे सर्व महत्वाचे दृष्टीकोन राष्ट्राला स्वावलंबी बनवण्यासाठी उपयोगी आहेत.
डॉ. श्रीकुमार बॅनर्जी यांनी लोकांपर्यंत पोहोचवण्यात येणाऱ्या परिणामकारक, दर्जेदार प्रशिक्षणाच्या महत्वावर जोर दिला. डॉ. चंद्रचूड यांनी वरिष्ठ शास्त्रज्ञांचे स्वागत करून त्यांनी राष्ट्र विकासामध्ये दिलेल्या योगदानाचे महत्व विशद केले. तसेच त्यांनी 'रामायणाम्' आणि डॉ. होमी भाभाच्या विज्ञान आणि तंत्रज्ञान क्षेत्रातील ऐतिहासिक प्रयत्नांसाठी 'भाभायणाम्' यांच्यात तुलना केली. ते पुढे म्हणाले की, भारतात विज्ञान आणि तंत्रज्ञानाचा विकास करण्यासाठी डॉ. भाभा यांनी खूप महत्त्वाचा मार्ग अवलंबिला.
ए.के.सिंघल यांनी उत्पत्तीचे महत्व आणि या एकत्रीकरणाचे महत्वही विशद केले.
B.Gokhale/P.Kor
पंतप्रधान कार्यालय
पंतप्रधानांनी रथ यात्रेनिमित्त सर्वांना शुभेच्छा दिल्या
पंतप्रधान नरेंद्र मोदी यांनी रथ यात्रेनिमित्त सर्वांना शुभेच्छा दिल्या आहेत.
रथयात्रेचं भारतीय संस्कृतीमध्ये असलेलं अनन्य साधारण महत्त्व अधोरेखित करण्यासाठी पंतप्रधानांनी एक व्हिडिओ देखील सामायिक केला आहे.
पंतप्रधान ट्वीटर संदेशात म्हणाले,
"सगळ्यांना रथयात्रेच्या शुभेच्छा.
हा पवित्र उत्सव आपण साजरा करत असताना, भगवान जगन्नाथाची दिव्य यात्रा आपल्या जीवनात आरोग्य, आनंद आणि आध्यात्मिक समृद्धी घेऊन येवो.”
पंतप्रधान कार्यालय
नाताळनिमित्त पंतप्रधानांच्या देशाला शुभेच्छा
नवी दिल्ली, 25 डिसेंबर 2019
पंतप्रधान नरेंद्र मोदी यांनी नाताळनिमित्त देशातील जनतेला शुभेच्छा दिल्या आहेत.
"मेरी ख्रिसमस!"
आपण येशू ख्रिस्ताच्या उदात्त विचारांचे मोठ्या आनंदाने स्मरण करतो. त्यांनी सेवा आणि करुणेची भावना जगाला दिली आणि आपले जीवन मानवी दु: ख कमी करण्यासाठी समर्पित केले. त्यांची शिकवण जगभरातील कोट्यवधी लोकांना प्रेरणा देते. " असे पंतप्रधान म्हणाले.
Merry Christmas!
— Narendra Modi  December 25, 2019
We remember, with immense joy, the noble thoughts of Jesus Christ. He epitomised spirit of service and compassion, devoting his life towards alleviating human suffering.
His teachings inspire millions across the world.
G.Chippalkatti/S.Kane/P.Kor
(Visitor Counter : 57
सांस्कृतिक मंत्रालय
आझादी का अमृत महोत्सवाचा एक भाग म्हणून आंतरराष्ट्रीय मातृभाषा दिन साजरा केला जाणार
आझादी का अमृत महोत्सवा अंतर्गत,भारत सरकारचे सांस्कृतिक मंत्रालय,आंतरराष्ट्रीय मातृभाषा दिन साजरा करणार असून त्यानिमित्त, इंदिरा गांधी राष्ट्रीय कला केंद्र, नवी दिल्ली येथे 21 ते 22 फेब्रुवारी 2022 या दोन दिवसीय कार्यक्रमाचे आयोजन करण्यात आले आहे.
भाषिक आणि सांस्कृतिक विविधतेबद्दल जनजागृती करण्यासाठी आणि बहुभाषकतेला प्रोत्साहन देण्यासाठी दरवर्षी 21 फेब्रुवारी हा दिवस आंतरराष्ट्रीय मातृभाषा दिन म्हणून जगभरात साजरा केला जातो. आंतरराष्ट्रीय मातृभाषा दिन 2022चीयंदाची संकल्पना : “बहुभाषिक शिक्षणासाठी तंत्रज्ञानाचा वापर: आव्हाने आणि संधी”, ही असून बहुभाषिक शिक्षणात प्रगती साधण्यासाठी आणि सर्वांसाठी दर्जेदार अध्यापन आणि शिक्षणाच्या विकासाला बळ देण्यासाठी तंत्रज्ञानाची संभाव्य भूमिका यावर लक्ष केंद्रित करण्यात आले आहे.
हा दिवस साजरा करण्यासाठी, सांस्कृतिक मंत्रालय, इंदिरा गांधी नॅशनल सेंटर फॉर द आर्ट्स  आणि युनेस्कोच्या नवी दिल्ली येथील विभागीय कार्यालयाच्या सहयोगाने प्रत्यक्ष आणि आभासी स्वरूपात दोन दिवसीय कार्यक्रमांचे आयोजन करत आहे.
'एकम भारतम' या कार्यक्रमादरम्यान सांस्कृतिक आणि परराष्ट्र व्यवहार राज्यमंत्री श्रीमती मा. मीनाक्षी लेखी 'वंदे भारतम' साउंडट्रॅकचे औपचारिक प्रकाशन करणार आहेत. तबलावादक बिक्रम घोष यांच्यासह ग्रॅमी पुरस्कार विजेते रिकी केज यांनी सह-निर्मित केलेले हे गीत 2022 च्या प्रजासत्ताक दिनाच्या कार्यक्रमात सांस्कृतिक मंत्रालयाच्या नृत्य सादरीकरणाचा एक भाग म्हणून सादर झाले होते.
भारतीय निवडणूक आयोग
हरियाणा आणि महाराष्ट्र विधानसभा निवडणूका तसेच भविष्यातल्या सर्व निवडणुकांमध्ये सोशल मिडियाकडून स्वेच्छेने नैतिक आचार संहितेचे पालन केले जाणार
नवी दिल्ली, 26 सप्टेंबर 2019
इंटरनेट आणि मोबाईल असोसिएशन ऑफ इंडियाने  हरियाणा आणि महाराष्ट्र विधानसभा निवडणूका, पोटनिवडणूका तसेच भविष्यातल्या सर्व निवडणुकांमध्ये सोशल मिडियाकडून स्वेच्छेने नैतिक आचारसंहितेचे पालन करायला आपल्या सदस्यांच्यावतीने सहमती दर्शवली आहे. आयएएमएआय आणि फेसबुक, व्हॉट्स अप, ट्विटर, गुगल, शेअर चॅट आणि टिकटॉक सारख्या समाज माध्यमांनी 17व्या लोकसभा निवडणुकांच्या वेळी स्वेच्छेने नैतिक आचारसंहितेचे पालन केले होते. या संघटनेने निवडणूक आयोगाला निवडणूका मुक्त वातावरणात पार पडाव्यात यासाठी सहकार्याचे आश्वासन दिले आहे.
आयोगाच्या आवाहानानंतर सर्व प्रमुख समाज माध्यमे आणि आयएएमएआयने एकत्र येऊन स्वेच्छेने नैतिक आचारसंहिता आखली होती. 20 मार्च 2019 पासून ती लागू झाली. निवडणुकीच्या काळात समाज माध्यमांनी आचारसंहिता उल्लंघनाच्या 909 तक्रारींवर कारवाई केली.
स्वैच्छिक-नैतिक आचारसंहितेची ठळक वैशिष्ट्ये पुढील प्रमाणे:
- निवडणुकीचे नियम आणि अन्य संबंधित सूचनांबाबत जनजागृती करण्यासाठी सोशल मिडिया स्वेच्छेने माहिती, शिक्षण आणि संवाद मोहिमा हाती घेणार.
- निवडणूक आयोगाकडून आलेल्या तक्रारींवर त्वरीत कारवाई करण्यासाठी सोशल मिडियाने समर्पित तक्रार निवारण यंत्रणा तयार केली आहे.
- सोशल मिडिया आणि निवडणूक आयोगाने अधिसूचना प्रणाली विकसित केली आहे, ज्याद्वारे निवडणूक आयोग लोकप्रतिनिधी कायदा 1951 च्या कलम 126 आणि अन्य नियमांच्या संभाव्य उल्लंघनाबाबत सोशल मिडियाला अधिसूचीत करु शकतो.
- सर्वोच्च न्यायालयाच्या निर्देशानुसार सोशल मिडियावरील सर्व राजकीय जाहिराती माध्यम प्रमाणिकरण आणि देखरेख समितीकडून प्रमाणित होऊन आल्याची खात्री सोशल मिडिया करुन घेईल.
- पेड राजकीय जाहिरातींमध्ये पारदर्शकता आणण्यासाठी सोशल मिडिया वचनबद्ध आहे.
20 मार्च 2019 पासून लागू झालेल्या स्वैच्छिक आचारसंहितेचा मसुदा पुढील लिंकवर उपलब्ध आहे.
Click here to see the attachment
N.Sapre/S.Kane/D.Rane
(Visitor Counter : 202
नवी दिल्ली, 4 मार्च 2019
पंतप्रधान नरेंद्र मोदी यांनी आज अहमदाबादला भेट देऊन विविध विकास प्रकल्पांचे उद्घाटन केले.
वस्त्राल गाव मेट्रो स्थानकात पंतप्रधानांनी अहमदाबाद मेट्रो सेवेच्या पहिल्या टप्प्याचा प्रारंभ केला. अहमदाबाद मेट्रोच्या दुसऱ्या टप्प्याचे भूमिपूजन पंतप्रधानांनी केले.भारताची स्वदेशात विकसित केलेलीआणि एक राष्ट्र-एक कार्ड यावर आधारित, पहिली पेमेंट इको-सिस्टीम आणि प्रवासी भाडे गोळा करणाऱ्या,ऑटोमेटीक फेअर कलेक्शन यंत्रणेचे त्यांनी उद्घाटन केले.यानंतर पंतप्रधानांनी मेट्रो रेल्वेला हिरवा झेंडा दाखवला आणि मेट्रोतून प्रवासही केला.
1200 खाटांच्या नव्या नागरी रुग्णालयाचे,नव्या कर्करोग रुग्णालयाचे,दंत रुग्णालयाचेआणि नेत्र रुग्णालयाचे त्यांनी अहमदाबाद इथे उद्घाटन केले. दाहोद रेल्वे कारखाना आणि पाटण-बिंदी रेल्वे मार्गाचे पंतप्रधानांनी लोकार्पण केले आणि लोथल सागरी संग्रहालयाचे भूमिपूजन केले.
बीजे वैद्यकीय महाविद्यालय मैदानातल्या जाहीर सभेत बोलतांना, अहमदाबाद मेट्रोचे स्वप्न साकार झाल्याने हा ऐतिहासिक दिवस असल्याचे सांगितले.मेट्रोमुळे अहमदाबादमधल्या जनतेला सोयीचे,पर्यावरण स्नेही वाहतुकीचे साधन उपलब्ध झाल्याचे ते म्हणाले.2014 पूर्वी,देशात मेट्रोचे केवळ 250 किमी कार्यान्वित जाळे उपलब्ध होते आता ते 655 किमी झाल्याचे त्यांनी सांगितले.
आज सुरु करण्यात आलेल्या कॉमन मोबिलिटी कार्डमुळे,देशभरात मेट्रो आणि इतर वाहतुकीची साधने वापरताना विविध कार्ड बाळगण्याची आवश्यकता राहणार नाही. या कार्डमुळे प्रवासासाठी एक राष्ट्र-एक कार्ड अस्तित्वात येईल.स्वदेशात निर्मिती करण्यात आलेल्या या कार्ड मुळे,अशी कार्ड तयार करण्यासाठीचे आधीचे आंतरराष्ट्रीय अवलंबित्व नाहीसे झाले आहे.वाहतुकीसाठी,एक राष्ट्र-एक कार्डअसणाऱ्या मोजक्या देशांपैकी भारत एक देश ठरल्याची माहिती त्यांनी दिली.
केंद्र आणि राज्य सरकारच्या, पाणी पुरवठा योजना,सर्वांसाठी वीज,पायाभूत विकास,सर्वांसाठी निवारा,गरिबांसाठीच्या योजना यासारख्या विविध उपक्रमांची माहिती त्यांनी दिली.राज्यातल्या आदिवासी कल्याणासाठी हाती घेण्यात आलेल्या विविध योजनांची त्यांनी तपशीलवार माहिती दिली.
सूक्ष्म, तपशीलवार नियोजन आणि राज्यातल्या जनतेची कठोर मेहनत यामुळे गेल्या दोन दशकात गुजरातचा कायापालट झाला आहे. विकास कसा हाती घ्यावा यासाठी अभ्यास करण्यासाठी गुजरातचे उदाहरण अभ्यासावे असे ते म्हणाले.गुजरातमध्ये मोठ्या प्रमाणात हाती घेण्यात आलेल्या पायाभूत विकास प्रकल्पांच्या अंमलबजावणीमुळे राज्याचा मोठ्या प्रमाणात कायापालट होईल.
लोथल सागरी वारसा संकुल पूर्ण झाल्यानंतर प्राचीन भारताच्या सागरी सामर्थ्याचे दर्शन घडेल.यामधल्या संग्रहालयात जागतिक दर्जाच्या सुविधा राहणार असून यामुळे राज्यातल्या पर्यटन क्षमतेत वाढ होणार आहे असे पंतप्रधान म्हणाले.
आरोग्याला केंद्र सरकारचे प्राधान्य असून,वेलनेस सेंटर ते वैद्यकीय महाविद्यालयापर्यंत,सरकार, देशभरात दर्जेदार आरोग्य पायाभूत संरचना निर्माण करत आहे.गुजरातमध्ये उभारण्यात येत असलेल्या जागतिक दर्जाच्या सुविधांचा त्यांनी उल्लेख केला.
भ्रष्टाचारापासून ते दहशतवादापर्यंत देशातल्या सर्व धोक्याविरोधात लढा देण्यासाठी आपले सरकार कटीबद्ध असल्याचे त्यांनी सांगितले.देशविरोधी काम करणाऱ्या तत्वाविरोधात कडक कारवाई करण्याचे आश्वासन त्यांनी दिले.देशाच्या सुरक्षितते संदर्भात मतांचे राजकारण करू नये असे आवाहन त्यांनी विरोधकांना केले.अशा कृत्यांमुळे सैन्य दलाच्या मनोधैर्यावर परिणाम होईल आणि शत्रू बळकट होईल असे पंतप्रधान म्हणाले.
B.Gokhale/N.Chitale/P.Kor
कंपनी व्यवहार मंत्रालय
मुंबईमध्ये स्पर्धा कायदा याविषयी ‘रोड शो’
(मुंबई, 15 ऑक्टोबर 2018
कॉम्पिटीशन कमिशन ऑफ इंडिया  म्हणजेच भारतीय स्पर्धा आयोग आणि कॉन्फीडरेशन ऑफ इंडियन इंडस्ट्री  यांच्या वतीने मुंबईत आज ‘रोड शो ऑन कॉम्पिटीशन लॉ’चे आयोजन करण्यात आले होते. इंडियन इन्स्टिट्यूट ऑफ कॉर्पोरेट अफेअर्स  या शोची अंमलबजावणी केली.
स्पर्धा आणि स्पर्धेविषयी जागरुकता निर्माण करून त्यासाठी विशेष प्रशिक्षण घेण्याविषयी आणि स्पर्धा संस्कृती निर्माण करण्यासाठी लोकांना प्रवृत्त करण्यासाठी या ‘शो’चे आयोजन करण्यात आले होते. यावेळी कॉर्पोरेट अफेअर्स मंत्रालयाचे सचिव इनजेती श्रीनिवास यांनी याप्रसंगी स्पर्धेचा कायदा नेमका काय असतो, याविषयी विचार मांडले. याविषयी दिल्लीमध्ये लवकरच राष्ट्रीय कार्यशाळा आयोजित करण्यात येणार आहे, असे त्यांनी सांगितले. कोणत्याही क्षेत्रात स्पर्धा असेल तर त्याचा फायदा त्या क्षेत्राशी संबंधित सर्वच घटकांना होतो. यामध्ये सरकार, ग्राहक आणि उद्योग व्यवसाय यांचाही लाभ होतो. अगदी समग्र विचार केला तर आर्थिक वृद्धी आणि उत्पादकता वाढीसाठी स्पर्धा अतिशय उपयुक्त ठरते. तर अगदी सूक्ष्म स्तरावर विचार केला तर स्पर्धेमुळे ग्राहकांना अनेक पर्याय उपलब्ध होतात. स्पर्धेमध्ये चांगला, उत्तम पर्याय निवडण्याचे स्वातंत्र्य ग्राहकांना मिळते, असेही श्रीनिवास यांनी यावेळी सांगितले.
‘रोड शो’ मध्ये ओपन हाऊस तसेच वेगवेगळ्या माहितीपटांचे प्रसारण करण्यात आले. आजच्या स्पर्धेच्या काळात उद्योगांनी कशा पद्धतीने आव्हानांना तोंड द्यावे याविषयी चर्चा घडवून आणण्याचे काम या ‘रोड शो’मुळे झाले.
एक दिवसाच्या या कार्यक्रमात उद्योग व्यावसायिक कायदा आणि न्याय क्षेत्रात कार्यरत असणारी मंडळी, शैक्षणिक क्षेत्रातील मान्यवर, कायद्याचे विद्यार्थी आणि संबंधित सहभागी झाले होते.
N.Sapre/S.Bedekar/P.Kor